Rēzeknes tehnikums

Rēzeknes tehnikums ir 2014. gadā dibināta Latvijas Republikas Izglītības un zinātnes ministrijas pakļautībā esoša izglītības iestāde, kurai ir piešķirts Profesionālās izglītības kompetences centra statuss.

Rēzeknes tehnikums piedāvā 9. un 12. klašu absolventiem apgūt akreditētas profesionālās izglītības programmas administratīvajos un sekretāra pakalpojumos, autotransportā, būvdarbos, datorsistēmās, enerģētikā un elektrotehnikā, ēdināšanas pakalpojumos, interjera dizainā, kokizstrādājumu izgatavošanā, komerczinībās, pārtikas produktu ražošanu tehnoloģijās, programmēšanā un viesnīcu pakalpojumos.

Mācības Rēzeknes tehnikumā tiek organizētas četrās mācību vietās, no kurām divas atrodas Rēzeknē un pa vienai Viļānos un Zilupē. Rēzeknē ēkas atrodas Varoņu ielā 11a un Jupatovkas ielā 22. Viļānos ēka atrodas Kultūras laukumā 1. Zilupē ēka atrodas Kalnu ielā 4.

Vēsture 
Rēzeknes tehnikums izveidots 2014. gadā, reorganizējot Austrumlatgales Profesionālo vidusskolu. To savukārt izveidoja 2011. gadā, apvienojot Latgales Amatniecības meistaru skolu, Lūznavas Profesionālo vidusskolu, Rēzeknes Profesionālo vidusskolu, Rēzeknes 14. arodvidusskolu, Viļānu 41. arodvidusskolu un Zilupes arodvidusskolu.

Lūznavas profesionālās vidusskolas vēsture 
1945. gadā no Rēzeknes uz Dlužņevu tika pārcelts Rēzeknes lauksaimniecības tehnikums. 1946. gadā uz Rēzeknes lauksaimniecības tehnikuma un Hruščeva kolhoza bāzes tika izveidots Maltas sovhoztehnikums.

1990. gadā mācību iestāde tika pārdēvēta par Valsts Lūznavas lauksaimniecības tehnikumu. 1999. gadā mācību iestāde tiek pārdēvēta par Lūznavas tehnikumu. 2002. gadā mācību iestāde tiek pārdēvēta par Lūznavas Profesionālo vidusskolu.

Zilupes arodvidusskolas vēsture 
1923. gadā tika atvērta Ludzas Valsts arodskola.

1944. gadā mācību iestāde tika pārdēvēta par Ludzas arodskolu nr. 5. 1953. gadā mācību iestāde tika pārdēvēta par Ludzas Lauksaimniecības mehanizācijas arodskolu nr. 8. 1960.gadā mācību iestāde tika pārdēvēta par Zilupes arodskola nr. 24. 1962. gadā mācību iestāde tika pārdēvēta par Zilupes Pilsētas PTS (profesionāli tehniskā skola) nr. 24. 1963. gadā mācību iestāde tika pārdēvēta par Zilupes Lauku PTS nr. 12. 1973. gadā mācību iestāde tika pārdēvēta par Zilupes profesionāli tehnisko vidusskolu. 1978. gada mācību iestādi pārdēvēja par Zilupes profesionāli tehnisko vidusskolu nr. 62. 1988. gadā mācību iestādi pārdēvēja par Zilupes Lauksaimniecības skolu, bet 1999. gadā mācību iestāde tika pārdēvēta par Zilupes arodvidusskolu.

Rēzeknes Profesionālās vidusskolas vēsture 
Sākot ar 2011. gada 1. septembri reorganizējot Izglītības un zinātnes ministrijas padotībā esošās valsts profesionālās izglītības iestādes - Rēzeknes 14. arodvidusskolu, Rēzeknes Profesionālo vidusskolu, Lūznavas Profesionālo vidusskolu, Zilupes arodvidusskolu, Viļānu 41. arodvidusskolu un Latgales Amatniecības meistaru skolu -, apvienojot tās, un izveidot Izglītības un zinātnes ministrijas padotībā esošu profesionālās izglītības iestādi - Austrumlatgales Profesionālo vidusskolu 

Sākot ar 2014. gada 1. septembri Austrumlatgales Profesionālās vidusskolas nosaukums ir "Rēzeknes tehnikums"

Ārējās saites 
 Rēzeknes tehnikuma mājaslapa
 Facebook lapa

Atsauces 

Skolas Rēzeknē
Skolas Rēzeknes novadā
Skolas Ludzas novadā
Profesionālās skolas Latvijā